انگلیس قرالیت عایله سیدن اجره لیب امریکا قوشمه ایالتلریگه باریب جایلشگن دوک ساسکس شهزاده هری، افغانستانده عسکرلیک قیلگن پیتیده 25 نفرنی اولدیرگن لیگینی و بوندن هم اویه لمه گن لیگینی ایتدی.
دی تلگراف گزیته سیگه کوره، شهزاده هری 10 جنوریده باسیلیب چیقه دیگن «Spare» آتیده گی خاطره کتابیده 2007 -2008 و 2012-2013 ییلریده افغانستانده وظیفه قیلگن پیتیده 25 کیشینی اولدیرگن لیگینی یازگن.
کتابیده افغانستانده وظیفه قیلگن پیتیده گی خاطره لری گه اورین بیرگن هری توقنه شوونینگ شاوقین و ترتیبسیزلیگیده اولدیرگن جنگریلرنی «یخشیلرنی اولدیرمه ی اورته دن کوتریب تشلنگن یمانلر» دیب کورگن لیگینی معلوم قیلگن.
"بیرته نی انسان ایتیب کورگنده اونی اولدیریش نینگ قیین ایکن لیگینی" قید ایتگن هری، بیراق اولرنی اولدیریش اوچون اردونینگ اولرنی بیگانه ایتیب کوریش اوچون یخشی تعلیم بیرگن لیگینی افاده ایتگن.
شهزاده هری، اوروش پیتیده حربیلرنینگ عموماً قنچه جنگری اولدیرگنینی بیلمه گن لیگینی و اطرافگه کورمه ی اوق اوزگن لیگینی معلوم قیلیب اپاچی تیک اوچر و لپ تاپ کمپیوترلر بولگن بو عصرده کیسکین اوله راق قنچه جنگری اولدیرگنینی نینگ ایتیشی ممکن ایکن لیگینی بیلدیرگن.
شهزاده هری، کتابیده «بو سان نینگ مینی قورقیتمه یشی مین اوچون جوده مهم. 25 مینی کوندیرمه یدی بیراق بوندن اویه لمه یمن" دیب ایتگن.
دی گاردیان نینگ توناون کونگی خبریگه کوره، شهزاده هری اوز کتابیده اکه سی شهزاده ویلیم نینگ اوزیگه قره ته فزیکی هجوم گه قول اوریش بیلن عیبله گن.
اکه سی شهزاده ویلیم نینگ یقلش پیتیده یخنیدن توتیب اوگیریب ییرگه اورگن لیگینی شونده ی بولیب ایت نینگ اوقات ییش تباغی نینگ اوستیگه باریب توشگن لیگینی و سینگن تباق نینگ ایلکه سیگه باتیب کیتگن لیگینی معلوم قیلگن شهزاده هری.
باکینگهام سرایی تامانیدن کتاب نینگ بو بولمیلری حقیده حلی گچه بیانات بیریلمه گن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
